पाएं अपने शहर की ताज़ा ख़बरें और फ्री ई-पेपरडाउनलोड करें
देवी शक्ति से बंद लिफाफे के करंसी नोटों की जानकारी देने की शर्त 6 फरवरी को आगरा के मुकेश कुमार व तर्कशील सोसायटी के बीच लगी थी। आगरा के मुकेश कुमार हार गए हैं। तर्कशील सोसायटी ने 1 लाख रुपए जीते हैं। जानकारी देते हुए तर्कशील सोसायटी के सीनियर मेंबर मेघराज मित्र के बेटे व तर्क भारती प्रकाशन के मुखी अमित मित्र ने बताया कि तर्कशील सोसायटी की स्थापना 1984 में हुई थी। उनकी सोसायटी भगवान, देवी शक्ति, अंधविश्वास, अदृश्य शक्ति आदि पर विश्वास नहीं करती। उनकी सोच के अनुसार लोगों को वैज्ञानिक तौर तरीके के साथ जीना चाहिए और वैज्ञानिक सोच रखनी चाहिए। किसी भी प्रकार की देवी शक्ति आदि नहीं होती है। उन्होंने बताया कि तर्कशील सोसायटी ने शुरू से ही सभी ज्योतिषियों, हाथ देखने वालों आदि को चैलेंज किया है कि उनके द्वारा रखी गई 23 शर्तों में से अगर वह किसी को भी पूरा करते हैं तो वह उसे एक करोड़ का इनाम देंगे। शुरू में यह राशि 1 लाख थी, फिर बढ़ाकर पांच लाख, 10 लाख और इस राशि को अब 1 करोड़ कर दिया गया है। उन्होंने बताया कि जो व्यक्ति देवी शक्ति से एक लिफाफे में पड़े करेंसी नोटों उसके नंबर में संख्या बता दे, पानी पर चल सके, हवा में उड़ सके, एक स्थान से दूसरे स्थान पर प्रकट हो जाए, देवी शक्ति से किसी चीज को हिला दे, किसी गुम हुई चीज को शक्ति से तलाश कर दे, अपनी शक्ति से किसी व्यक्ति को नुकसान पहुंचा दे... जैसी 23 शर्तों में से किसी 1 को पूरा करेगा तो उसे एक करोड रुपए का इनाम दिया जाएगा। अब तक करीब तीन-चार लोगों ने उनकी शर्त को कबूल किया है, लेकिन सभी हार गए हैं।
6 फरवरी को लगाई थी शर्त | 6 फरवरी को मुकेश कुमार ने उनके साथ शर्त लगाई थी कि उनके गुरु जी बंद लिफाफे के करंसी नोट बता सकते हैं। अगर वह जीत जाते हैं तो उन्हें एक करोड रुपए दिए जाते हैं, लेकिन वह शर्त हार गए ताे उनके द्वारा जमा कराए गए 100000 रुपए शर्त के अनुसार जब्त कर लिए जाते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn